### Beslutningstema

I denne sag skal det besluttes, om [adresse], 6240 Løgumkloster skal udbydes til salg, under hvilke vilkår og til hvilken mindstepris.

### Historik

Som led i Facility Management er det i maj 2020 besluttet, at [adresse] skal sælges.

### Sagsfremstilling

Ejendommen har tidligere været opholdssted for udviklingshæmmede, hvor bygningen primært var anvendt til administration.

Bygningens kælder anvendes idag til mødeaktiviteter af opholdsstedet. De øvrige etager anvendes ikke.

Bygningen har været brugerfinansieret, og forvaltningen har alene stået for den udvendige vedligeholdelse.

Ejendommen på 505 m² er opført i 1934 og består af flere plan.

Bygningen fremstår udvendigt i meget flot stand, men indvendigt trænger ejendommen til en omfattende renovering af både lofter, vægge, gulve, køkken og bad/toiletter.

Ejendommen sælges med et grundareal på ca. 3.500 m², se bilag.

Ifølge udbudsbekendtgørelsen skal ejendommen sælges i offentligt udbud til markedsprisen.

For at finde markedsprisen har forvaltningen indhentet to vurderinger på ejendommen på henholdvis 500.000 kr. og 350.000-400.000 kr.

Begge mæglere indikerede i forbindelse med deres vurdering, at ejendommen har begrænset anvendelsesmulighed på grund af beliggenheden og derfor også en begrænset køberskare.

Det foreslås, at ejendommen udbydes til salg i offentligt udbud til den beregnede gennemsnitspris på [adresse] kr.

Der foreslås en udbudsperiode på 4 uger, og at ejendommen sælges med projekt, så det ud fra pris og projekt kan vælges hvem, ejendommen skal sælges til.

### Økonomi

Salg af bygningen vil give en indtægt på [adresse] kr.

Bygningen er brugerfinansieret og forvaltningen står alene for udvendig vedligehold.

Den årlige besparelse for udvendig vedligeholdelse er 42.380 kr.

### Lovgrundlag

Udbudsbekendtgørelsen.

### Direktøren for Teknik, Klima og Beskæftigelse indstiller,

at [adresse] udbydes til salg til en mindstepris på [adresse] kr.,

at ejendommen udbydes til salg i offentligt udbud i 4 uger med projekt, og

at indstillingen videresendes til Kommunalbestyrelsen.

Beslutning fra Økonomiudvalget, 24. marts 2022, pkt. 28:

Indstillingen anbefales.

### Beslutning

Indstillingen godkendt.